கேள்வி: சுமிதா பாரதி - துவக்க கால வாழ்க்கையும் கல்வியும் பற்றி நீங்கள் என்ன அறிந்துள்ளீர்கள்?
பதில்: பாரதி 1964 இல் சத்தீஸ்கரின் பிலாய்யில் நிர்மல் மற்றும் அக்யா ராம் சேத்திரபால் ஆகியோருக்கு மகளாகப் பிறந்தார். இவர் தனது பள்ளிப்படிப்பை சிம்லா ஆக்லாந்து பள்ளியில் படித்தார். அங்கு இவர் தன் ஐந்து வயதில் நாடக உலகிற்கு அறிமுகப்படுத்தபட்டார், சிம்லாவில் உள்ள கெய்ட்டி அரங்கில் வைக்கப்பட்டுள்ள நகைச்சுவை நாடகங்களைப் படித்தார். தனிமை விரும்பியான இவர் ஆர்வமுள்ள வாசகராக இருந்தார். புத்தகங்கள் இவருடைய கற்பனையைத் தூண்டியது, ஆறுதல் அளித்தது, உறவுகளை புரிந்து கொள்ளவும் உதவியது. 1982 இல், பாரதி தில்லிக்குச் சென்றார், அங்கு 1985 இல் தில்லி பல்கலைக்கழகம் இலக்கியம் மற்றும் உளவியலில் இளங்கலை பெற்றார். 1987 ஆம் ஆண்டு தமிழ்நாட்டின் அண்ணாமலைப் பல்கலைக்கழகம் இலக்கியத்தில் முதுகலைப் பட்டம் பெற்றார். திருமணத்திற்குப் பிறகு தான் அனுபவித்த குடும்ப வன்முறைகளுக்குப் பிறகு தான் வழும் வழ்க்கை தனக்கான அடையாளம் அல்ல என்பதை உணர்ந்தார். அதன் பிறகு பாரதியின் வாழ்க்கையில் ஒரு திருப்பம் ஏற்பட்டது. 1995 ஆம் ஆண்டில், அவர் இரண்டு குழந்தைகளுக்கு ஒற்றை பெற்றோராக ஒரு சிறந்த வாழ்க்கையை நோக்கி தன் வாழ்க்கைப் பயணத்தைத் தொடங்கினார்.
கேள்வி: சுமிதா பாரதி - நடக அரங்கு பற்றி தகவல் சொல்.
பதில்: 2000 ஆம் ஆண்டு முதல், பாரதி கதைசொல்லல் கலையில் ஈடுபடுத்திக்கொண்டார். பாரதி 20 நாடகங்களை எழுதி இயக்கியுள்ளார், திரைப்படங்கள், காணொளி நிறுவல்கள், ஊடாடும் கண்காட்சிகள், ஒலிப் புத்தகங்கள் போன்ற திட்டங்களில் பணிபுரிந்துள்ளார். இவர் சமஸ்கிருதி அருங்காட்சியகங்கள் மற்றும் ஏசியன் ஹெரிடேஜ் அறக்கட்டளையின் திட்ட ஆலோசகராக இருந்துள்ளார். 2004 ஆம் ஆண்டில், விஸ்காம்பின் திட்டத்தின் ஒரு பகுதியாக தில்லியில் உள்ள திகார் சிறைகள் பாரதி ஒரு திட்டத்தை வழிநடத்தினார். அதன் ஒரு பகுதியாக சிறைக் கைதிகளுக்கும் கல்லூரி மாணவர்களுக்கும் இடையே ஒரு தனித்துவமான கூட்டுத் தயாரிப்பாக 2004 திசம்பரில் சிறையில் உருவாக்கபட்டது. இந்தத் திட்டம் ''ஜெயில்பேர்ட்ஸ் என்ற'' நாடகத்திற்கு வழிவகுத்தது. இது தவறான கணவனைக் கொன்றதற்காக 14 வருட சிறைத்தண்டனை முடித்து வெளிவரும் ஒரு பெண்ணின் பயணத்தை ஆராய்வதாக இருந்தது. 2013 இல், இவர் ''ஜக் ஜக் ஜியோவை'' எழுதி இயக்கினார், இது சிறந்த நாடகத்திற்கான யு.என்.எப்.பி.ஏ. லாட்லி மீடியா விருதைப் பெற்றது.
கேள்வி: சுமிதா பாரதி - உறுப்பினர் பற்றி நீங்கள் என்ன அறிந்துள்ளீர்கள்?
பதில்: வணிகரீதியான பாலியல் சுரண்டலுக்காக பெண்களையும், குழந்தைகளையும் கடத்துவதை எதிர்த்துப் போராடுவதற்கான இந்திய அரசு மத்திய ஆலோசனைக் குழுவின் உறுப்பினராக பாரதி 2013 ஆம் ஆண்டில் நியமிக்கப்பட்டார். அது தவிர, இவர் ரோட்டரி குளோபல் பீஸ் ஃபெலோ, கேகே பிர்லா அறக்கட்டளையின் ஃபெலோ மற்றும் விஸ்காம்பின் சிறப்பு உறுப்பினர்.